જણાવી દઈએ કે ચૂંટણી લક્ષી યુદ્ધ મેદાનમાં વરિષ્ઠ નેતા ટિકિટની અપેક્ષા રાખીને બેઠા હતા, પરંતુ ટિકિટ કપાતાં તેઓ નારાજ થયા હતા. સમસ્યા એ છે કે કેટલાય નેતા દળ બદલી રહ્યા છે તો કેટલાક અપક્ષ તરીકે મેદાનમાં ઉતરી રહ્યા છે. આ વચ્ચે ટિકિટ કપાતાં આઘાતમાં આવીને એક કોંગ્રેસના નેતાએ એવું ભયંકર પગલું ભર્યું જેનાથી હડકંપ મચી ગયો. કોંગ્રેસના વરિષ્ઠ નેતા અને મધ્ય પ્રદેશ કોંગ્રેસ કમિટીના સભ્ય પ્રેમસિંહ કુશવાહાએ પૂર્વ કેન્દ્રીય મંત્રી માધવ રાવ સિંધિયાની પ્રતિમા સામે નદી ગેટ પર ઝેર ખાઈ લીધું. ઘટનાની જાણકારી મળતા જ તેમને તુરંત હોસ્પિટલે ખસેડવામાં આવ્યા હતા. હાલ તેઓ ખતરાની બહાર છે.